kardosdrur/scandi-wiki huggingface dataset:
Egenacceleration

I relativitetsteorien er egenacceleration
den fysiske acceleration (f.eks., målbare acceleration som vist af et accelerometer) udøvet på et objekt. Det er netop accelerationen relativ til et frit fald eller inertiel, observatøren, som et øjeblik er i hvile relativ til objektet, som måles.

Kilder/referencer

Eksterne henvisninger 
 Excerpts from the first edition of Spacetime Physics, and other resources posted by Edwin F. Taylor 
 James Hartle's gravity book page  including Mathematica programs to calculate Christoffel symbols.
 Andrew Hamilton's notes and programs  for working with local tetrads at U. Colorado, Boulder.

Relativitetsteori
Hald Ege Efterskole

Hald Ege Efterskole er en efterskole beliggende i den tidligere folkekuranstalt i Hald Ege ved Viborg.

Historie 
Skolen blev etableret i 1988 af de lokale organisationer under LO i Ringkøbing, Viborg og Århus amter, hvilket stadigvæk kan ses i skolens værdigrundlag.

Fra sommeren 2007 oprettede skolen en fodboldlinje for 25 elever, i samarbejde med fodboldklubben Viborg FF. Dette skete ved at eleverne boede og fulgte almindelig skoleundervisning på skolen, i mens fodboldtræningen blev varetaget af folk fra fodboldklubben. Samtidig blev klubbens nyansatte talentmedarbejder ansat på halvtid på skolen. Kort tid efter blev et lignede samarbejde med Viborg Håndboldklub indledt omkring håndbold. Efterskolens nye satsning på sport var med til at elever igen søgte mod skolen, efter der i flere år havde været en negativ tilgang af nye elever.

I sensommeren 2011 offentliggjorde Hald Ege Efterskole planerne for at oprette en friskole for elever i 6, 7. og 8. klasse. Dette skulle ske i et tæt samarbejde med Viborg FF, Viborg HK og Gymnastik & Idrætshøjskolen ved Viborg, med start fra skoleåret 2012/13.

Hald Ege Efterskole havde i skoleåret 2011/12 i alt seks linjer som de 156 elever kunne deltage i. Udover fodbold og håndbold var der mulighed for at stifte bekendtskab med adventure, rytmer & rampelys, innovation og kokkelinjen.

Referencer

Eksterne henvisninger 

 Hald Ege Efterskoles officielle hjemmeside
 Friskolen Hald Eges officielle hjemmeside

Efterskole
Efterskoler
Bygninger, konstruktioner og anlæg i Viborg Kommune
Arbejderbevægelsen i Danmark
Etableret i 1988
Leopold Wenger

Leopold Wenger (4. september 1874 i Obervellach – 21. september 1953 sammesteds) var en østerrigsk retslærd.

Wenger blev privatdocent 1901 i Graz, 1902 ekstraordinær professor sammesteds, ordentlig professor 1904 i Wien, 1905 i Graz, 1908 i Heidelberg, 1909 i München. Sammen med Mitteis og Wlassak stod Wenger i første linje af datidens romanister; særlig den moderne papyrusforskning tæller ham blandt sine pionerer. Foruden en mængde afhandlinger i "Archiv für Papyrusforschung", "Zeitschrift der Savigny-Stiftung für Rechtsgeschichte" og andre tidsskrifter har Wenger blandt meget andet skrevet Zur Lehre von der Actio judicati (1901), Rechtshistorische Papyrusstudien, Papyrusforschung und Rechtswissenschaft (1903), Römische und antike Rechtsgeschichte (1905) og Institutionen des römischen Zivilprozessrechts (1925).

Af stort værd er hans skildringer af Emil Strohal (1914) og Ludwig Mitteis und sein Werk (1923). Sammen med Josef Kohler skrev Wenger Orientalisches Recht und Recht der Griechen und Römer (1914), med August Heisenberg Byzantinsche Papyrus (I—II 1914). Hasn var udgiver af "Münchener Beiträge zur Papyrusforschung" (1913 o. ff.), af 5. oplag af Karl von Gareis’ Rechtsencyklopädie (1920), og 17. oplag av Rudolf Sohms Institutionen (1923), medudgiver af "Archiv für Rechts- und Wirtschaftsphilosophie" med mere.

Kilder 

 

Jurister fra Østrig
Retshistorikere fra Østrig
Ansatte ved Wiens Universitet
Ansatte ved Heidelbergs Universitet
Ansatte ved Münchens Universitet
Østrigere i 1800-tallet
Østrigere i 1900-tallet
Salmonsens
Professorer fra Østrig
Gifttyde

Gifttyde (Cicuta virosa) er en flerårig plante i skærmplantefamilien. Det er en sumpplante med en 50-120 centimeter høj stængel, der forneden går over i en tyk, roeformet jordstængel. Hele planten er dødeligt giftig. Den vokser spredt i Danmark og findes desuden i det øvrige Nord- og Centraleuropa samt i Asiens tempererede egne. Planten har tidligere været anvendt som lægemiddel. I Kamtjatka har de indfødte brugt jordstænglens saft som pilegift.

Navnet gifttyde er dannet i nyere tid i analogi med det ældre navn skarntyde.

Beskrivelse 
Gifttyde blomstrer fra juli til august med hvide blomster i hvælvede dobbeltskærme. De brungule frø, der er 1,5 til 2,2 mm lange, kan sprede sig ved at flyde på vandet, fordi de indeholder et svampet, luftfyldt væv. Bladene er tredobbelt snitdelte med smalle lancetformede afsnit med savtakket rand. Jordstænglen har en kvalmende lugt, og ved gennemskæring fremkommer en gullig skarptsmagende, meget giftig saft.

Planten vokser på lavt vand ved bredden af søer og åer.

Giftighed 
Det er den farligste giftplante i den danske flora, idet den indeholder det yderst giftige stof cicutoxin. Giften kan give krampeanfald. Både mennesker og kreaturer er døde af planten. Planten bevarer sin giftighed efter tørring. Jordstænglen er luftfyldt og kan især om efteråret ses opskyllet på bredden af søer og åer. Den kan derfor være til fare for børn der tror, den er spiselig.

Kilder og henvisninger 

 Arne og Anna-Lena Anderberg: Den virtuella floran, Naturhistoriska riksmuseet. 
 

Giftige planter
Skærmplante-familien
Planter i Danmark
Thomas Kanger

Thomas Kanger (født 1951) er en svensk forfatter og journalist.

Kanger har været journalist siden 1980 og arbejdet freelance siden 1982.
Han har været tilknyttet TV4 og siden 2002 har han lavet en række programmer fra SVT.
Blandt hans faglitterære bøger er Mordet på Olof Palme (1987), der kritisk behandler efterforskningen af Palmemordet.

Kangers romaner er udgivet i flere lande, heriblandt Danmark. Flere af bøgerne er kriminalromaner, hvor hovedpersonen er kriminalinspektør Elina Wiik ved Västerås politi, hvor Det Svenske Krimiakademi udnævnte Söndagsmannen fra 2004 til en af årets bedste krimier.
På dansk foreligger Søndagsmanden (Politikens Forlag, 2008) og Englebjerget (Politiken, 2008).
På dansk foreligger også romanen Terror uden ansigt (2006), der foregår i Danmark med terrorister som angriber Antvorskov Kaserne og besætter Korsør.

Henvisninger 

Faglitterære forfattere fra Sverige
Romanforfattere fra Sverige
Krimiforfattere fra Sverige
Journalister fra Sverige
Svensksprogede forfattere fra Sverige
Louis Palander

Adolf Arnold Louis Palander af Vega (født 2. oktober 1842 i Karlskrona, død 7. august 1920 i Djursholm) var en svensk søofficer og polarrejsende.

Palander blev sekondløjtnant i flåden 1864, og deltog 1868 og 1872-1873 i Nordenskiölds ekspeditioner til Spitsbergen. Planen for den sidste ekspedition var, med det nordligste Spitsbergen som udgangspunkt, at trænge frem mod Nordpolen med rensdyr. Palander førte Polhem, der på grund af svære ishindringer ikke kunne føres så langt mod nord som beregnet, og man blev tvunget til at overvintre i Mosselbugt. Palander deltog i vandringen over Nordostlandets indlandsis. På denne ekspedition lagde Palander så fremragende dygtighed for dagen, at han blev udnævnt til fører af Vega på Nordenskiölds store ekspedition 1878-1880 omkring Europa og Asien.

Æren for gennemførelsen af Nordøstpassagen må Nordenskiöld dele med Palander, "Vega"s udrustning var Palanders værk, og hans sømandsøje førte ekspeditionen uskadt gennem alle vanskeligheder, såvel i den farlige sejlads som i den tvungne overvintring på den åbne kyst. Hans virksomhed fandt velfortjent påskønnelse, idet han adledes med navnet "Palander af Vega" og hædredes med en nationalbelønning. I 1882 var han på Spitsbergen med kanonbådene "Urd" og "Verdandi" for at oprette den svenske meteorologiske station i Isfjorden.

Foruden sin virksomhed som polarfarer var han en meget anvendt søofficer. Han gennemgik alle grader, blev kontreadmiral 1900, viceadmiral 1903 og admiral 1910. Palander har været overadjutant hos kong Oscar 2., 1901-1905 statsråd og chef for søforsvarsdepartementet.

Da 40-årsdagen for Vegas tilbagekomst fejredes 1920, oprettede "Svenska Sällskapet for antropologi och geografi" et fond ved navn Louis Palanders af Vega Fond, som Palander bestemte skulle have samme anvendelse som Vegafonden, nemlig at fremme og opmuntre geografisk forskning.

Kilder

Eksterne henvisninger 

  (svensk)
  (svensk)

Polarforskere fra Sverige
Admiraler fra Sverige
Svenskere i 1800-tallet
Svenskere i 1900-tallet
Personer fra Karlskrona
Modtagere af Vegamedaljen
Salmonsens
Laibach

Laibach er en slovensk musikgruppe, dannet i 1980. Genremæssigt er gruppen mellem industrial, avantgarde og synth.

Musikgrupper fra Slovenien
Friedrich August Wolf

Friedrich August Wolf (født 15. februar 1759 i Haynrode i Thüringen, død 8. august 1824 i Marseille) var en tysk filolog. 

Allerede 1782 blev han rektor i Osterode og 1783 professor i Halle, hvor han virkede til 1806, da universitetet blev lukket. Han udøvede her ved sine forelæsninger, hvori han bestræbte sig for at fremstille filologien som en organisk sammenhængende videnskab, en meget stor indflydelse, hvorimod han i sine senere år, efter at han i 1807 var gået til Berlin og havde deltaget i grundlæggelsen af det derværende universitet uden selv at blive fast professor derved, trådte mere tilbage og også følte sig noget tilsidesat. 

Hans betydningsfuldeste værk er Prolegomena ad Homerum (Halle 1795 og oftere), hvori han rejser det homeriske spørgsmål, som siden den tid har været stærkt debatteret. I Halle udgav han tillige flere skrifter af klassiske forfattere, Homer (4 bind, 1784—85), Demosthenes (1789), Platon (1790) og Cicero (1792). Fra denne tid hidrører også hans Antiquitäten von Griechenland (1787). Af andre skrifter, delvis udgivne efter hans død, kan mærkes Vermischte Schriften und Aufsätze (1802), Encyclopädie der Philologie (1830), Darstellung der Alterthumswissenschaft (1833), Vorlesungen über die Alterthumswissenschaft (5 bind, 1831—35). Hans Kleine Schriften udgav Bernhardy (2 bind, 1869).

Kilder 

 

Filologer fra Tyskland
Klassiske filologer
Faglitterære forfattere fra Tyskland
Tyskere i 1700-tallet
Tyskere i 1800-tallet
Personer fra Thüringen
Cavalera Conspiracy

The Cavalera Conspiracy er et brasiliansk thrash metal-band dannet af brødrene Max Cavalera og Igor Cavalera.

Eksterne henvisninger 

Musikgrupper fra Brasilien
Metalgrupper fra Brasilien
Dødsmetalgrupper
Thrash metal-grupper
Groove metal-grupper
Musikgrupper fra 2007
Niels Lund Boesen

Niels Lund Boesen (født 12. januar 1966) er en dansk skuespiller og teaterinstruktør.

Boesen er uddannet folkeskolelærer fra Odense Seminarium i 1993 og blev i 1997 uddannet skuespiller fra Skuespillerskolen ved Odense Teater. Han har haft roller ved Team Teatret, Odense Teater, Holbæk Teater, Odsherred Teater, Limfjordsteatret, Jomfru Ane Teatret, Teatret Artibus, Teatret Skægspire, Randers Egnsteater og Teater Får302.

Han har i to år arbejdet som dramalærer på Askov Højskole, ligesom han har instrueret studenterrevy i Odense.

Filmografi
 Brødre (2004)
 "Humørkort-stativ-sælgerens søn"
 Forbrydelsen (2007-2008, tv-serie)
 Hvidsten Gruppen (2012)

Kilder
 
 
 
 

Skuespillere fra Danmark
Teaterinstruktører fra Danmark
Centro Federal de Educação Tecnológica Celso Suckow da Fonseca

Centro Federal de Educação Tecnológica Celso Suckow da Fonseca (Cefet-RJ) er et anset universitet i Rio de Janeiro, Brasilien. Uddannelsesinstitutionen blev grundlagt i 1909 og havde i 2010 ca. 13.623 studerende.

Eksterne henvisninger 

 Cefet-RJ websted

Universiteter i Brasilien
Rio de Janeiro
Titan (Blizzard Entertainment projekt)

Titan er et nu aflyst uudgivet spil, udviklet af Blizzard Entertainment. Det regnes for at være deres næste store projekt, men det ventes ikke at skulle direkte overtage spillere af Blizzards andre spil som World of Warcraft, Diablo eller StarCraft. Det regnes først med  at blive færdig i  2016, det er på trods af at spillet endnu mangler at blive officielt annonceret.

Spillet blev i september 2014 officielt aflyst af Blizzard, efter 7 års udvikling. De mente ikke at spillets elementer fungerede tilfredsstillende og levede ikke op til deres standard. De vil i stedet i fremtiden fokusere på mindre projekter, som Hearthstone og Heroes of the Storm.

Referencer 

Blizzard Entertainment
Kvalifikation til VM i fodbold 2014 - UEFA Gruppe D

Gruppe D's kvalifikation til VM i fodbold 2014 var en af grupperne i forbindelse med den europæiske kvalifikation til VM i fodbold 2014. Kampene spilles imellem den 7. september 2012 til den 15. oktober 2013.

Stilling

Kampe 

Noter

Kilder 

UEFA Gruppe D
Nordic Regional Airlines

Flybe Nordic er et regionalt flyselskab fra Finland. Selskabet er ejet af flyselskaberne Flybe og Finnair. Flybe Nordic har hub på Helsinki Lufthavn og hovedkontor på Seinäjoki Lufthavn ved byen Ilmajoki. Det blev etableret i 2011 efter et opkøb af Finncomm Airlines.

Selskabet fløj i maj 2012 passagerflyvninger til 35 destinationer, hvor af cirka halvdelen var i Finland. Flyflåden bestod af 16 fly med en gennemsnitsalder på 3.8 år. Heraf var der tre eksemplarer af ATR 42 og elleve ATR 72. De største fly i flåden var to eksemplarer af Embraer 170 med plads til 75 passagerer.

Efter at danske Cimber Sterling gik konkurs den 3. maj 2012, meddelte Flybe Nordic at de ønskede at gå ind på det danske indenrigsmarked, ved at starte flyvninger i mellem Københavns Lufthavn og fem danske lufthavne. I forvejen havde selskabet en rute i mellem København og Stockholm-Bromma Lufthavn.

Eksterne henvisninger 

 Flybe Nordics officielle hjemmeside

Referencer 

Flyselskaber fra Finland
Etableret i 2011
Air Memphis

Air Memphis er et flyselskab fra Egypten. Selskabet har hub og hovedkontor på Cairo International Airport i landets hovedstad Kairo. Det blev etableret i august 1995 og startede flyvningerne i marts 1996.

Selskabet fløj i maj 2012 udelukkende charterflyvninger. Flyflåden bestod af tre fly med en gennemsnitsalder på 15.5 år. Heraf var der et McDonnell Douglas MD-83 med plads til 167 passagerer, samt to eksemplarer af Airbus A320-200 med plads til 180 passagerer som de største fly i flåden.

Eksterne henvisninger

Referencer 

Tidligere flyselskaber fra Egypten
Etableret i 1995
Ophørt i 2013
Boombox (album af Kylie Minogue)

Boombox er et remixalbum af den australske sangerinde Kylie Minogue, udgivet af Parlophone den 5. januar 2009. Albummet indeholder remixer produceret mellem 2000 og 2008, herunder et remix af den tidligere uudgivet titelsporet "Boombox".

Sporliste 
 "Can't Get Blue Monday out of My Head" – 4:05
 "Spinning Around" (7th District Club Mental Mix) – 4:09
 "Wow" (Death Metal Disco Scene Mix) – 4:01
 "Love at First Sight" (Kid Creme Vocal Dub) – 3:41
 "Slow" (Chemical Brothers Mix) – 4:45
 "Come into My World" (Fischerspooner Mix) – 4:18
 "Red Blooded Woman" (Whitey Mix) – 3:36
 "I Believe in You" (Mylo Mix) – 3:24
 "In Your Eyes" (Knuckleheadz Mix) – 3:48 
 "2 Hearts" (Mark Brown's Pacha Ibiza Upper Terrace Mix) – 4:20
 "On a Night Like This" (Bini & Martini Mix) – 4:04
 "Giving You Up" (Riton Re-Rub Vocal Mix) – 4:13
 "In My Arms" (Sébastien Léger Vocal Mix) – 3:49
 "The One" (Bitrocka Remix) – 4:43
 "Your Disco Needs You" (Casino Mix) – 3:40
 "Boombox" (LA Riots Remix) – 3:58

Eksterne henvisninger 
Boombox (album af Kylie Minogue) på Allmusic

Kylie Minogue-album
Album fra 2008
Skanska

Skanska AB () er en multinational entreprenørvirksomhed med hovedsæde i Solna, Stockholm. Skanska er grundlagt i Malmø i 1887 under navnet  AB Skånska Cementgjuteriet (SCG) som et datterselskab til den Limhamnsbaserede cementproducent Skånska Cement AB  og fremstillede cementprodukter. Det nuværende navn blev indført i 1984 som en følge af den stadigt mere internationale virksomhed. I dag har Skanskas har aktiviteter i 11 lande i Norden, Europa og USA. Aktiviteterne dækker byggeri og anlæg og udvikling af boliger, kommercielle ejendomme og infrastruktur. 

Anders Danielsson blev CEO for Skanska koncernen i  2018. 
 I 2019 havde Skanska en omsætning på næsten 173 mia. svenske kroner og gennemsnitligt 33.225 medarbejdere.

Internationalt 
Skanska har siden 1950'erne været tilstede i store dele af verden, bl.a. i Latinamerika, Afrika, Europa og USA. Tidligere drev koncernen også virksomhed i Asien.

Skanska baserer sin internationale virksomhed på en decentral struktur med lokale enheder, som forventes at kende sit lokalområde. Skanska har profileret sig inden for bæredygtig udvikling og har blandt andet haft den prestigefyldte opgave med at renovere FNs hovedkvarter i New York. Af andre store projekter kan nævnes 30 St Mary Axe, The Gerkin og Heron Tower, alle i London.

Latinamerika 
Skanska har tidligere været aktive i Sydamerika men trak sig ud i 2016.

Sverige 

Skanska er i Sverige forbundet med beton, specielt færdigstøbt beton i form af millionprogrammet og betonelementfabrikker som Skanska havde flere af omkring i Sverige. Nu er der to betonelementfabrikker, en i Strängnäs og en i Bollebygd. Det såkaldte koncept ModernaHus er præfabrikerede betonhuse i sin seneste reinkarnation.

Et andet præfabrikeret huskoncept er BoKlok som er mindre fler- og en familiehuse med træ- eller pudset facade. Det er højt standardiserede bygninger, men intet typehus i traditionel forstand da de kun opføres på grunde Skanska ejer og i større grupper.

Et andet hus som er stærkt forbundet med Skanska er Skanskaskrapan i Göteborg.

I forbindelse med Skanskas 100-års jubilæum i 1987 byggede de Bernard Kirschenbaums 25 meter høje kunstværk Spiral med en speciel støbteknik.
Det var placeret uden for deres hovedkontor i Malmø, det blev revet ned i 2005 før opførelsen af Citytunneln.

Skanska i Danmark 
I Danmark er Skanska repræsenteret ved Skanska A/S som udvikler, forvalter og sælger ejendomsprojekter inden for kontorbyggeri, logistikanlæg og indkøbscentre. Samt udvikler boliger til investeringsmarkedet.

Kilder

Eksterne henvisninger 

 skanska.com 
 Om Skånska cementgjuteriets betongelementfabrik i Kalmar

Entreprenørvirksomheder
Bygge-, konstruktions- og anlægsvirksomheder fra Sverige
Virksomheder i Stockholm
Etableret i 1887
Friedrich Ludwig Keller

Friedrich Ludwig Keller (17. oktober 1799—11. september 1860) var en schweizisk-tysk jurist og politiker.
 
Han tog 1822 juridisk doktorgrad i Göttingen og blev 1828 professor i civilret i sin fødeby Zürich, 1829 tillige dommer og medlem af det store råd. Han hørte til lederne for det frisindede omslag i kantonet 1830, var 1832 og 
1834 formand i rådet og 1831—37 i overretten, samt kantonets repræsentant ved forbundsdagen. Revolutionen 1839, der bragte den radikale retning til magten, fortrængte ham fra det offentlige liv, og han drog nu til Tyskland, hvor han 1843 blev professor i Halle og 1847 i Berlin. Han sluttede sig her til den yderlige konservatisme og var 1849 i Preussens andet kammer og 1850 i Erfurt-parlamentet talsmand derfor. Til løn fik han sin æts gamle adel (siden 1487) godkendt med navnet Keller vom Steinbock og blev medlem af herrehuset. Han har også skrevet vigtige værker om romerretten: Der römische Civilprocess (1852, 6. udgave 1883); hans forelæsninger om pandekterne udgavs 1861.

Kilder 

 

Jurister fra Tyskland
Ansatte ved Zürichs Universitet
Ansatte ved Humboldt-Universität zu Berlin
Faglitterære forfattere fra Schweiz
Tysksprogede forfattere
Personer fra Zürich
Tyskere i 1800-tallet
Salmonsens
Adolph von Vangerow

Karl Philipp Adolph von Vangerow (5. juni 1808 i Schiffelbach – 11. oktober 1870 i Heidelberg) var en tysk retslærd.

von Vangerow blev privatdocent 1830, ekstraordinær professor 1833, ordentlig professor 1837 i Marburg, 1840 i Heidelberg som Thibauts efterfølger. Foruden nogle mindre, retshistoriske arbejder, Über die Latini Juniani (1833), Über die lex Voconia (1863), tidsskriftafhandlinger med mere skrev von Vangerow Leitfaden für Pandekten-Vorlesungen, I—III (1839—47, senere oplag under titlen Lehrbuch der Pandekten, nyt optryk af 7.
oplag 1875) et, trods systematiske mangler, ejendommeligt og fremragende værk. Som docent stod von Vangerow i første linje. Han regnes
ubestridt som Tysklands største juridiske lærerbegavelse i 19. århundrede.

Kilder 

 

Jurister fra Tyskland
Retshistorikere fra Tyskland
Ansatte ved Marburgs Universitet
Ansatte ved Heidelbergs Universitet
Faglitterære forfattere fra Tyskland
Tyskere i 1800-tallet
Salmonsens
Gnistgab

Et gnistgab består af to elektroder separeret af et gab, sædvanligvis fyldt med en gas og designet til at lade en gnist løbe mellem elektroderne. Gnistgab anvendes til at aflede kortvarige overspændinger med kraftige strømme på f.eks. 20kA eller mere eller mindre. Gnistgab kan designes som lukkede gasudladningsrør – eller som to elektroder i den atmosfæriske luft.

Når spændingsforskellen mellem elektroderne overstiger gabets designspænding vil en gnist dannes i gassen hvorved den ioniserede gas resistans drastisk mindskes.

Anvendelser 
Gnistgab er vigtige for mange elektroniske enheders funktion.

Tændingsenheder 

Et tændrør anvendes til at starte en forbrænding gentagne gange i en forbrændingsmotor.

Radiosendere 

En gnist udsender energi via dele af det elektromagnetiske spektrum. I dag anses det for at være ulovlig interferens og undertrykkes, men i de tidlige dage af radiokommunikation (1880-1920), var det måden radiosignaler blev dannet på, i en umoduleret gnistsender.

Gnistgab som overspændingsbeskyttelse 

Gnistgab bliver hyppigt anvendt til at forhindre kortvarige overspænding så elektrisk og elektronisk udstyr ikke skades. Gnistgab anvendes ved højspændingskontakter, højeffekt transformatorer, i kraftværker og elektriske fordelingsstationer.

Kilder/referencer

Eksterne henvisninger 
 Jacob's Ladder videoer: Transformer in Nevada In someone's home

Elektrisk sikkerhed
Lysbuer
Kontakter og omskiftere
Lerbjergaard Teglværk

Lerbjerggaard Teglværk var et af tre teglværker (de andre var Niverød Teglværk og Sølyst Teglværk), der lå side om side i det daværende Niverød Strandmose – et smalt landområde, der hørte under landsbyen Niverøds jorde.

Teglværket anlægges i 1854 af Christopher Christiansen. Det producerer omkring en halv million mursten om året. I 1856 sælges teglværket til D.L. Grandjean, som udvider det. Han køber endvidere naboteglværket, Niverød Teglværk. I 1862 sælges Lerbjerggaard Teglværk dog til proprietær Niels Pedersen, som sælger det videre til C.F. Basse året efter, hvorefter det fusionerer med Niverød Teglværk.

Til langt op i 1900-tallet kendes de to teglværker dog fortsat under navnet "Niverød og Leerbjergaard Teglværker" på brevpapir og officielle lister. De to værker konkurrerer ud over med Sølyst Teglværk endvidere med det nærtliggende Nivaagaards Teglværk i Nivå.

I 1868 opføres en ejerbolig, der stadig eksisterer den dag i dag som privatbolig. De to teglværker får i 1900-tallet tilladelse til at grave efter ler i Øresund bag et dige, der opføres ud mod Øresund. Diget brød desværre sammen under en storm i 1930, hvorved lergraven fyldtes med havvand og blev uanvendelig. Det resterende dige blev i mange år anvendt som badestrand. I dag udgør lergraven Nivå Havn, der blev anlagt i 1980'erne.

Teglværket lukkes i 1958 og rives efterfølgende ned. Grunden er den dag i dag ubebygget.

Til de fire teglværker hørte omfattende smalspor til brug for tippevogne, der fragtede den nyopgravne ler fra lergravene til teglværkerne og videre til Nivå Station. Omladningspladsen, hvor stenene blev omladet til godstog på Kystbanen, ligger lige nord for stationen. Sporene var af hver sin bredde, således at de konkurrerende teglværker ikke kunne benytte sig af hinandens spor.

Teglværker i Danmark
Etableret i 1854
Ophørt i 1958
Nivå
Team Vesthimmerland

Team Vesthimmerland var en dansk håndboldklub, der spiller i 1. division i 2015/16-sæsonen. De spillede deres hjemmekampe i Idrætscenter Østermarken i Aars og Dronning Ingrid Hallerne i Farsø.

Historiske placeringer

Eksterne henvisninger 

Håndboldklubber i Danmark
Aars